
ΔΕΛΤΙΟ ΤΥΠΟΥ
Δήμος Θηβαίων : Yπηρεσία Κοινωνικής Προστασίας και Δημόσιας Υγείας
Διευρυμένη σύσκεψη για την εντατικοποίηση της κουνουποκτονίας στον Δήμο Θηβαίων – Πρόγραμμα έκτακτων παρεμβάσεων

    Στο πλαίσιο της προστασίας της δημόσιας υγείας και της αποτελεσματικής αντιμετώπισης του Ιού του Δυτικού Νείλου, πραγματοποιήθηκε την Πέμπτη, 27 Αυγούστου 2026, διευρυμένη συνάντηση εργασίας. Στη σύσκεψη συμμετείχαν ο αρμόδιος Αντιδήμαρχος Αναστάσιος Καμούτσης, ο υπεύθυνος της εταιρείας «Βιοεφαρμογές» Περγαντάς Παναγιώτης  και οι Πρόεδροι των Τοπικών Κοινοτήτων, Αμπελοχωρίου κος Κοκοντίνης Δημήτριος, Καπαρελλίου κος  Κυβέρης Κωνσταντίνος, Νεοχωρακίου κος  Κοροπούλης Δημήτριος και Βαγίων κα Αναστασίου Χαρά.

    Αντικείμενο της συνάντησης ήταν ο πλήρης συντονισμός και η εντατικοποίηση των δράσεων κουνουποκτονίας. Αποφασίστηκε η κλιμάκωση των ψεκασμών και των δειγματοληψιών, με έμφαση στις περιοχές που κρίνονται ως υψηλής προτεραιότητας.

    Το πρόγραμμα δράσεων εφαρμόζεται σε εβδομαδιαία βάση από τον Μάρτιο 2026 έως και σήμερα στις εξής επιμέρους ζώνες του Δήμου Θηβαίων. 

1.Στο περιαστικό σύστημα ρέματα, κανάλια, πλημμυρισμένες εκτάσεις, σημειακές πηγές, αποθέσεις λυμάτων κ. ά.

2. Στο αστικό σύστημα (κανάλια, φρεάτια ομβρίων, βόθροι, στέρνες, διάφορες ανθρωπογενείς εστίες, πλημμυρισμένες εκτάσεις, σημειακές πηγές κ.ά) όπου υπάρχει δυνατότητα πρόσβασης.

   Το πρόγραμμα εφαρμόζεται στις περιοχές: 

Δ.Ε. ΘΗΒΑΙΩΝ: Εφαρμογές στις Κοινότητες Μουρίκι, Ύπατο, Πλατανάκι, Ελαιώνας και Νεοχωράκι.

Δ.Ε. ΠΛΑΤΑΙΩΝ: Καπαρελλίου Λεύκτρων Λιβαδόστρα Μελισσοχώρι

ΔΕ Θίσβης: Ελλοπίας, Ξηρονομής, Αλυκής, Θίσβης, Πρόδρομος Σαράντη

ΠΟΛΗ ΘΗΒΑΣ: Συστηματικοί ψεκασμοί και έλεγχοι στον αστικό ιστό.

ΕΚΤΑΚΤΕΣ ΠΑΡΕΜΒΑΣΕΙΣ: Παράλληλα με το σταθερό πρόγραμμα, διενεργείται  νέα χαρτογράφηση και δειγματοληψίες για τον εντοπισμό νέων εστιών, ακολουθούμενες από άμεσες παρεμβάσεις όπου κριθεί αναγκαίο.
   Κατά τον μήνα Αύγουστο έχουν εντατικοποιηθεί οι τακτικοί και έκτακτοι  ψεκασμοί στις αναφερόμενες περιοχές.

   Ο Δήμος Θηβαίων παραμένει σε διαρκή επικοινωνία με την ανάδοχο εταιρεία και τους Προέδρους των Κοινοτήτων, παρακολουθώντας την εξέλιξη των πληθυσμών των κουνουπιών καθημερινά.

   Καλούνται οι πολίτες να τηρούν τα ατομικά μέτρα προστασίας και να διευκολύνουν το έργο των συνεργείων ψεκασμού.

O Αντιδήμαρχος

